stanford-oval/wikipedia huggingface dataset:
נורה רוברטס
ביוגרפיה > קריירת הכתיבה

רוברטס החלה לכתוב במהלך סופת שלגים בפברואר 1979 בשעה שהייתה מרותקת לבית עם שני בניה הקטנים. רוברטס מספרת כי עם שלושה מטרים של שלג, אספקה מידלדלת של שוקולד, ללא גן בבוקר לא היה לה מה לעשות חוץ מזה. בעודה כותבת את רעיונותיה בפעם הראשונה, היא התאהבה בתהליך הכתיבה, והפיקה במהירות שישה כתבי יד. היא הגישה את כתבי היד שלה לארלקינו, המו"ל המוביל של רומנים רומנטיים, אך נדחתה שוב ושוב. רוברטס מספרת, "קיבלתי את הדחייה הסטנדרטית לזוג הראשון של הניסיון, הדחיות האהובות עלי בכל הזמנים. קיבלתי את כתב היד בחזרה עם פתק קטן ונחמד, אשר אמר כי העבודה שלי היא מבטיחה, והסיפור היה משעשע מאוד וכל הכבוד. אך יש להם כבר את הסופרת האמריקנית שלהם. זו הייתה ג'נט דיילי".
ביוגרפיה > קריירת הכתיבה > שמות עט

נורה רוברטס: עם תחילת עבודתה בהוצאת הספרים "צללים" (Silhouette) השתמשה רוברטס בשם עט זה, המהווה גרסה מקוצרת לשמה המקורי. רוברטס הניחה שכל הסופרים משתמשים בשמות עט ולא בשמם המקורי.
ג'יי. די. רוב: בשם זה משתמשת רוברטס עבור סדרת ספריה "מוות: המקור". הסדרה שהחלה לצאת לאור על ידי ההוצאה לאור 'בנטם', ושם העט השונה מספריה הרומנטיים נועד לבדל מסגנונה הרומנטי הרווח בספריה השונים. עד כה בסדרה 36 ספרים.
משלחת מס' 66 לתחנת החלל הבין-לאומית

חברי המשלחת
חברי המשלחת שהגיעו בחללית SpaceX Crew-3
חברי המשלחת שהגיעו בחללית סויוז MS-21
תג המשלחת
תיאור תחנת החלל בנובמבר 2021
משלחת מס' 66 (באנגלית: Expedition 66) הייתה משלחת לתחנת החלל הבין-לאומית שפעלה מ-17 באוקטובר 2021 ועד ל-30 במרץ 2022. מפקד המשלחת היה תומא פסקה מצרפת (עד-6 בנובמבר) ואנטון שקאפלרוב מרוסיה (מ-6 בנובמבר). המשלחת פעלה במשך 164 ימים.
במהלך פעילות המשלחת לתחנת החלל התווסף מודול "נאוקה".
הרכב המשלחת

| שם | תפקיד | חללית הגעה | 17> 10.2021-  8.11.2021 | 8> 11.2021-  11.11.2021 | 11> 11.2021-  18.03.2022 | 18> 03.2022-  30.03.2022 | חללית חזרה | הערות |
| --- | --- | --- | --- | --- | --- | --- | --- | --- |
| צרפת תומא פסקה | מפקד | SpaceX Crew-2 |  |  |  |  | SpaceX Crew-2 | חבר משלחת מס' 65 ו-66. |
| ארצות הברית שיין קימברו | מהנדס טיסה | SpaceX Crew-2 |  |  |  |  | SpaceX Crew-2 | חבר משלחת מס' 65 ו-66.  מפקד משימה "SpaceX Crew-2" |
| ארצות הברית מייגן מקארתור | מהנדס טיסה | SpaceX Crew-2 |  |  |  |  | SpaceX Crew-2 | חבר משלחת מס' 65 ו-66. |
| יפן אקיהקו הושידה | מהנדס טיסה | SpaceX Crew-2 |  |  |  |  | SpaceX Crew-2 | חבר משלחת מס' 65 ו-66. |
| רוסיה אנטון שקאפלרוב | מפקד | סויוז MS-19 |  |  |  |  | סויוז MS-19 | חבר משלחת מס' 65 ו-66.  מפקד חללית "סויוז MS-19" |
| רוסיה פיוטר דוברוב(אנ') | מהנדס טיסה | סויוז MS-18 |  |  |  |  | סויוז MS-18 | חבר משלחת מס' 64, 65 ו-66. |
| ארצות הברית מארק ונדה היי(אנ') | מהנדס טיסה | סויוז MS-18 |  |  |  |  | סויוז MS-18 | חבר משלחת מס' 64 ,65 ו-66. |
| ארצות הברית רג'ה צ'ארי | מהנדס טיסה | SpaceX Crew-3 |  |  |  |  | SpaceX Crew-3 | חבר משלחת מס' 66 ו-67.  מפקד משימה "SpaceX Crew-3" |
| ארצות הברית תומאס מרשברן | מהנדס טיסה | SpaceX Crew-3 |  |  |  |  | SpaceX Crew-3 | חבר משלחת מס' 66 ו-67. |
| גרמניה מתיאס מאורר(אנ') | מהנדס טיסה | SpaceX Crew-3 |  |  |  |  | SpaceX Crew-3 | חבר משלחת מס' 66 ו-66. |
| ארצות הברית קיילה בארון | מהנדס טיסה | SpaceX Crew-3 |  |  |  |  | SpaceX Crew-3 | חבר משלחת מס' 66 ו-66. |
| רוסיה אולג ארטמייב | מהנדס טיסה | סויוז MS-21 |  |  |  |  | סויוז MS-21 | חבר משלחת מס' 66 ו-67.  מפקד חללית "סויוז MS-21" |
| רוסיה דניס מטבייב(אנ') | מהנדס טיסה | סויוז MS-21 |  |  |  |  | סויוז MS-21 | חבר משלחת מס' 66 ו-67. |
| רוסיה סרגיי קורסקוב(אנ') | מהנדס טיסה | סויוז MS-21 |  |  |  |  | סויוז MS-21 | חבר משלחת מס' 66 ו-67. |
פעילות המשלחת

המשלחת החלה לפעול ב-17 באוקטובר 2021 כאשר מתחנת החלל התנתקה חללית סויוז MS-18 עם צוות צילומי סרט. באותה עת בתחנת החלל נותרו 7 אנשים.
ב-8 בנובמבר חללית קרו דרגון אנדוור במשימה SpaceX Crew-2 התנתקה מתחנת החלל וחזרה לכדור הארץ. צוות המשלחת הוקטן ל-3 אנטון שקאפלרוב החל לפעול כמפקד המשלחת.
ב-11 בנובמבר קרו דרגון אנדורנס במשימה SpaceX Crew-3 התחברה למודול "הרמוני". הרכב המשלחת גדל ל-7.
ב-24 בנובמבר למודול נאוקה התחברה חללית מטען פרוגרס M-UM עם מודול "פריצ'אל" החדש.
ב-25 בנובמבר מתחנת החלל התנתקה חללית מטען פרוגרס MS-17. היא נשפרה בכניסה לאטמוספירה.
ב-26 בנובמבר לתחנת החלל הגיעה חללית מטען פרוגרס MS-UM. החללית התחברה למודול "נאוקה" ואיתה הגיע מודול חדש "פריצ'אל" ו-700 ק"ג מצרכים. חללית הייתה מחוברת לתחנת החלל עד דצמבר 2022.
ב-30 בנובמבר לתחנת החלל הגיעה חללית מטען פרוגרס MS-18. החללית התחברה למודול "זבזדה" עם 1,490 ק"ג ציוד ומצרכים. חללית הייתה מחוברת לתחנת החלל עד יוני 2022.
ב-2 בדצמבר מרשברן ובארון ביצעו פעילות חוץ-רכבית שנמשכה כ-6.5 שעות. במהלך פעילות זו הוחלפה אנטנה.
ב-8 בדצמבר לתחנת החלל הגיעה חללית מאוישת סויוז MS-20 בפיקוד של אלכסנדר מיסורקין. על החללית היו זוג תיירי חלל מיפן. החללית התחברה למודול "פואיסק".
ב-15 בדצמבר מתחנת החלל התנתקה חללית מטען סיגנוס במסגרת משימה "Cygnus CRS NG-16". היא נשפרה בכניסה לאטמוספירה.
ב-19 בדצמבר חללית סויוז MS-20 עם צוותה התנתקה מתחנת החלל וחזרה לכדור הארץ.
ב-22 בדצמבר לתחנת החלל הגיעה חללית מטען קרגו דרגון C209 במשימה "SpaceX CRS-24". היא התחברה למודול "הרמוני". עם החללית הגיעו 2,989 ק"ג מטען כולל 7 לוויינים. החללית התנתקה מתחנת החלל בינואר 2022.
ב-23 בדצמבר חללית פרוגרס MS-UM התנתקה מתחנת החלל ונשרפה בכניסה לאטמוספירה.
ב-19 בינואר 2022 שקאפלרוב ודוברוב ביצעו פעילות חוץ-רכבית שנמשכה כ-7 שעות. במהלך פעילות בוצעו שילוב של מודול "פריצ'אל" החדש במערכות תחנת החלל.
ב-23 בינואר חללית מטען קרגו דרגון C209 במשימה "SpaceX CRS-24" עזבה את תחנת החלל עם 2,262 ק"ג מטען. היא נחתה בהצלחה במפרץ מקסיקו.
ב-26 בינואר שוחררו למסלול 4 לוויינים שהגיעו ב-"SpaceX CRS-24" - ‏DAILI,‏ FEES2,‏ GASPACS(אנ'),‏ TARGIT.
ב-3 בפברואר שוחררו למסלול 3 לוויינים שהגיעו ב-"SpaceX CRS-24" - ‏ GT-1,‏ Light-1,‏ PATCOOL,
ב-17 בפברואר לתחנת החלל הגיעה חללית מטען פרוגרס MS-19. החללית התחברה למודול "פואיסק" עם 2,600 ק"ג ציוד ומצרכים. חללית הייתה מחוברת לתחנת החלל עד אוקטובר 2022.
ב-21 בפברואר לתחנת החלל הגיעה חללית מטען סיגנוס במסגרת משימה "Cygnus CRS NG-17". היא נלכדה על ידי זרוע רובוטי קנדארם2 וחוברה למודול "יוניטי". עם החללית הגיוע 3,651 ק"ג אספקה ומספר לוויינים. החללית התנתקה מתחנת החלל ביוני 2022.
ב-15 במרץ מרשברן ובארון ביצעו פעילות חוץ-רכבית שנמשכה כ-7 שעות. במהלך פעילות זו הותקנו פאנלים סולאריים חדשים מדגם iROSA.
ב-18 במרץ חללית סויוז MS-21 התחברה למודול "פריצ'אל". צוות החללית הצטרף למשלחת שגדלה ל-10 אנשים.
ב-23 במרץ צ'ארי ומאורר ביצעו פעילות חוץ-רכבית שנמשכה כ-7 שעות. במהלך פעילות זו בוצעו פעולות תחזוקה.
ב-24 במרץ שוחררו לוויינים שהגיעו עם חללית מטען סיגנוס במסגרת משימה "Cygnus CRS NG-17" - ‏ KITSUNE(אנ')‏ ו-IHI-SAT.
ב-30 במרץ חללית סויוז MS-19 עם שקאפלרוב, דוברוב וונדה היי עזבה את תחנת החלל וחזרה לכדור הארץ.
בתקופת פעילות המשלחת ביצע מספר רב של ניסויים בתחומים שונים.
משלחת מס' 66 סיימה את פעילותה ואחריות על תחנת החלל הבין-לאומית עברה למשלחת מס' 67 לתחנת החלל הבין-לאומית.
הערות שוליים

↑  עד 6 בנובמבר 2021
↑  מ-6 בנובמבר 2021
↑  לוויין DAILI
↑  לוויין FEES2
↑  לוויין TARGIT
↑  לוויין GT-1
↑  לוויין  Light-1
↑  לוויין PATCOOL
↑  לוויין IHI SAT
משחק אדטיבי

בתורת המשחקים משחק אדטיבי הוא משחק בצורה קואליציונית.
הגדרה פורמלית

משחק  \;\left(N,v\right)\; נקרא משחק אדטיבי אם לכל  קואליציה לא ריקה  \;S\; מתקיים  \;v\left(S\right)=\sum \limits _{i\in S}{v\left(i\right)}\;.
הליבה של משחק אדטיבי אינה ריקה, למעשה הליבה מכילה רק את וקטור התשלומים היחיד במשחק:
לכל קואליציה  \;S\;, הווקטור  \ x=\left(x_{i}\right)_{i\in S}\; המוגדר ע"י:  \ x_{i}\ =v(i)\;.
זהו וקטור התשלומים היחיד במשחק העומד בתנאים הדרושים להיותו בליבה, ולכן וקטור התשלומים היחיד בה.
תכונה חשובה של הגרעינון והקדם גרעינון היא שאם הליבה אינה ריקה, שניהם נמצאים בליבה. במקרה של משחק אדטיבי, מכיוון שהליבה מכילה וקטור תשלומים יחיד, הם מתלכדים.
משפטים

משחק אדטיבי הוא משחק מאוזן לחלוטין.
משחק  \;\left(N,v\right)\; הוא משחק מאוזן לחלוטין אם ורק אם הוא מינימום של מספר סופי של משחקים אדטיביים.
משחק  \;\left(N,v\right)\; הוא משחק שוק אם ורק אם הוא מינימום של מספר סופי של משחקים אדטיביים.
לקריאה נוספת

שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
משלחת מס' 68 לתחנת החלל הבין-לאומית

חברי המשלחת
חברי המלחת שהגיעו בחללית SpaceX Crew-5
חברי המלחת שהגיעו בחללית SpaceX Crew-6
תג המשלחת
תחנת החלל במהלך התקנת פאנלים חדשים
משלחת מס' 68 (באנגלית: Expedition 68) הייתה משלחת לתחנת החלל הבין-לאומית שפעלה מ-29 בספטמבר 2022 ועד ל-28 במרץ 2023. מפקד המשלחת הייתה סמנטה כריסטופורטי מאיטליה (עד-12 באוקטובר) וסרגיי פרוקופייב מרוסיה (מ-12 באוקטובר). המשלחת פעלה במשך 180 ימים.
במהלך פעילות המשלחת בתחנת החלל הותקנו פאנלים סולאריים חדשים iROSA 3A/4A ו-iROSA 1A/1B.
הרכב המשלחת

| שם | תפקיד | חללית הגעה | 29> 9.2022-  6.10.2022 | 6> 10.2022-  14.10.2022 | 14> 10.2022-  3.03.2023 | 3> 03.2023-  11.03.2023 | 11> 03.2023-  28.03.2023 | חללית חזרה | הערות |
| --- | --- | --- | --- | --- | --- | --- | --- | --- | --- |
| רוסיה סרגיי פרוקופייב | מפקד המשלחת | סויוז MS-22 |  |  |  |  |  | סויוז MS-23 | חבר משלחת מס' 67, 68 ו-69.  מפקד טיסה "סויוז MS-22" ו-"סויוז MS-23" |
| רוסיה דמיטרי פטלין(אנ') | מהנדס טיסה | סויוז MS-22 |  |  |  |  |  | סויוז MS-23 | חבר משלחת מס' 67, 68 ו-69. |
| ארצות הברית פרנסיסקו רוביו(אנ') | מהנדס טיסה | סויוז MS-22 |  |  |  |  |  | סויוז MS-23 | חבר משלחת מס' 67, 68 ו-69. |
| ארצות הברית צ'ל לינדגרן | מהנדס טיסה | SpaceX Crew-4 |  |  |  |  |  | SpaceX Crew-4 | חבר משלחת מס' 67 ו-68.  מפקד טיסה "SpaceX Crew-4". |
| ארצות הברית רוברט היינץ(אנ') | מהנדס טיסה | SpaceX Crew-4 |  |  |  |  |  | SpaceX Crew-4 | חבר משלחת מס' 67 ו-68. |
| איטליה סמנתה כריסטופורטי | מפקדת המשלחת | SpaceX Crew-4 |  |  |  |  |  | SpaceX Crew-4 | חבר משלחת מס' 67 ו-68. |
| ארצות הברית ג'סיקה ווטקינס | מהנדסת טיסה | SpaceX Crew-4 |  |  |  |  |  | SpaceX Crew-4 | חבר משלחת מס' 67 ו-68. |
| ארצות הברית ניקול אונאפו מאן | מהנדסת טיסה | SpaceX Crew-5 |  |  |  |  |  | SpaceX Crew-5 | חבר משלחת מס' 68  מפקד טיסה "SpaceX Crew-5". |
| ארצות הברית ג'וש קסדה(אנ') | מהנדס טיסה | SpaceX Crew-5 |  |  |  |  |  | SpaceX Crew-5 | חבר משלחת מס' 68. |
| יפן קואיצ'י וקאטה | מהנדס טיסה | SpaceX Crew-5 |  |  |  |  |  | SpaceX Crew-5 | חבר משלחת מס' 68. |
| רוסיה אנה קיקינה | מהנדסת טיסה | SpaceX Crew-5 |  |  |  |  |  | SpaceX Crew-5 | חבר משלחת מס' 68. |
| ארצות הברית סטיבן בואן | מהנדס טיסה | SpaceX Crew-6 |  |  |  |  |  | SpaceX Crew-6 | חבר משלחת מס' 68 ו-69  מפקד טיסה "SpaceX Crew-6". |
| ארצות הברית וורן הובורג(אנ') | מהנדס טיסה | SpaceX Crew-6 |  |  |  |  |  | SpaceX Crew-6 | חבר משלחת מס' 68 ו-69. |
| איחוד האמירויות הערביות סולטאן א-ניאדי | מהנדס טיסה | SpaceX Crew-6 |  |  |  |  |  | SpaceX Crew-5 | חבר משלחת מס' 68 ו-69. |
| רוסיה אנדריי פדייב(אנ') | מהנדס טיסה | SpaceX Crew-6 |  |  |  |  |  | SpaceX Crew-5 | חבר משלחת מס' 68 ו-69. |
הערות שוליים

↑  מ-12 באוקטובר
↑  עד 12 באוקטובר
↑  לוויין PearlAfricaSat-1
↑  לוויין ZIMSAT-1
↑  לוויין SpaceTuna1
↑  לוויין TAKA
↑  לוויין FUTABA
↑  לוויין HSU-SAT1
↑  לוויין TUMnanoSAT
↑  לוויין MARIO
↑  לוויין NUTSat
↑  לוויין LORIS
↑  לוויין ORCASat
↑  לוויין DANTESat
↑  לוויין TJREVERB
↑  לוויין SPORT
↑  לוויין PetitSat
↑  לוויין ss-1
↑  לוויין HSKSAT
↑  לוויין Optimal 1
נאגו

נָאגוֹ (ביפנית: 名護市) היא עיר אשר ממוקמת בחלקו הצפוני של האי אוקינאווה שביפן. נכון ל-2008, נאמדת אוכלוסיית העיר בכ-60,600 נפש בצפיפות של 288 איש לקילומטר רבוע. שטחה הכולל של העיר הוא 210.30 קילומטר רבוע. העיר הוקמה ב-1 באוגוסט 1970, ואירחה את ישיבת ארגון המדינות המתועשות בשנת 2000.
תיירות

נאגו היא עיר תיירותית אשר חופיה מושכים אליה מבקרים מקומיים ומכל רחבי העולם. החוף המרכזי, המכונה "חוף נאגו", ממוקם בסמוך לכביש 58 בפארק המאה ה-21. אתר תיירות פופולרי נוסף הוא "פיינאפל פארק" אשר ממוקם סמוך לכביש 84. "פיינאפל פארק" הוא מוזיאון אינטראקטיבי שבו המבקרים יכולים לראות כיצד מגדלים את פרי האננס ואיך מייצרים ממנו יין. בנוסף במקום אוסף עצום של קונכיות.
נאגו מארחת בכל שנה מרוץ אופניים בינלאומי אשר מכונה "טור דה אוקינאווה" ומתקיים בנובמבר. מבקרים וספורטאים מכל רחבי תבל מגיעים לאי על מנת להשתתף בתחרות.
כלכלה

מבשלות הבירה המקומית "אוריון" ממוקמות בעיר.
חינוך

בעיר ממוקמת האוניברסיטה הציבורית "מיאו" אשר בתחילת דרכה הייתה פרטית.
משחק אסטרטגיה

ערך זה עוסק במשחק שעל מנת לנצח בו יש צורך באסטרטגיה מתוכננת. אם התכוונתם למונח בתורת המשחקים הקומבינטורית, ראו .
כלי השחמט מסודרים על הלוח
משחק אסטרטגיה הוא משחק שעל מנת לנצח בו יש צורך בקביעת תוכנית פעולה, דהיינו אסטרטגיה.
המשחק יכול להיות משחק קופסה, משחק וידאו או משחק מחשב. רבים ממשחקי האסטרגיה הם משחקי חשיבה, כך גם שחמט נחשב למשחק אסטרטגיה משום שיש צורך באסטרטגיה כדי להביס את היריב להכניע את המלך. גם ברידג' נחשב למשחק אסטרטגיה. ישנם משחקי מחשב רבים העוסקים באסטרטגיה, רבים מהם משחקי פעולה ומלחמה, כמו משחקי המחשב סטארקראפט, Age of Empires, בהם על מנת להביס את היריב יש צורך בלחימה מחושבת, למשל אם צבא מועט תוקף צבא גדול, יש צורך בהתקפה מחושבת, כמו הקפת והפתעת היריב.
לעיתים יש במשחקי אסטרטגיה גם אלמנט של מזל, לדוגמה: במונופול נדרשת חשיבה אסטרטגית של השחקן, אך הניצחון תלוי גם בתוצאות זריקת הקוביות.
אסטרטגיה במשחק הברידג'

משחק הברידג' מורכב משני שלבים: שלב ההכרזה ושלב המשחק. בכל אחד מהשלבים מפעילים שחקנים אסטרטגיות.


בשלב ההכרזה יכול כל אחד מהשחקנים לבחור באסטרטגיה, למשל: אסטרטגיה של הקרבה, כלומר: הכרזת חוזה שהוא יודע שייכשל בביצועו, אבל התוצאה עשויה להיות טובה יותר מביצוע משחק על ידי היריבים. הקושי הוא לתאם אסטרטגיה בין שותפים.
בשלב המשחק משתתפים שלושה שחקנים. הכרוז עשוי לבחור אסטרטגיה על מנת לזכות במספר הלקיחות, שאליו התחייב בשלב ההכרזה. נדרשת אסטרטגיה של המגנים על מנת למנוע ממנו לבצע את החוזה. האסטרטגיה של המגנים בברידג' היא נושא מורכב, משום שייתכן מצב בו כל אחד מהמגנים פועל באסטרטגיה שונה.
משחק אסטרטגיה במחשב

משחק אסטרטגיה ממוחשב הוא סוגה של משחקי מחשב בעולם הגיימינג, המדגיש את הצורך בחשיבה אסטרטגית ותכנון מדוקדק להשגת מטרות שונות. השחקנים נדרשים להתמודד עם אתגרים משתנים, לנהל משאבים, לבנות ולשדרג יחידות ומבנים, ולנהל קרבות נגד מחשב או שחקנים אחרים. המטרה העיקרית ברוב המשחקים היא להשיג עליונות תוך ניצול חוכמתי של משאבים וכוח צבאי, לעיתים תוך פתרון פאזלים אסטרטגיים או השגת יתרון טכנולוגי.
הז'אנר מתחלק לשני תתי-קטגוריות עיקריות: משחקי אסטרטגיה בזמן אמת (RTS) ומשחקי אסטרטגיה מבוססי תורות (TBS). במשחקי RTS, הפעולות מתרחשות בזמן אמת ודורשות מהשחקן לקבל החלטות מהירות ולהגיב לאירועים בזמן אמת. לעומת זאת, משחקי TBS מאפשרים לשחקן להתבונן ולחשוב על כל צעד בזמן שהמשחק מושהה, ולכן מדגישים יותר אסטרטגיה לטווח ארוך ותכנון מדוקדק.
בנוסף לניהול משאבים ולחימה, רבים ממשחקי האסטרטגיה כוללים גם אלמנטים של דיפלומטיה ובניית בריתות עם ישויות ממוחשבות או עם שחקנים אחרים. זה מאפשר למשתמשים לנסות אסטרטגיות שונות, לא רק בשדה הקרב אלא גם בארנה הפוליטית. מערכת הדיפלומטיה במשחקים אלו יכולה לכלול מגוון רחב של אפשרויות, כולל מסחר, ניהול סכסוכים, חתימת הסכמים, ואף בגידה.
חלק ממשחקי האסטרטגיה ממוחשבים מציעים גם קמפיינים ארוכים עם סיפורים מורכבים, המאפשרים לשחקנים לצלול לעומקם של עולמות דמיוניים ולחוות הרפתקאות אפיות. כל זאת בעודם מתמודדים עם אתגרים אסטרטגיים משתנים, הדורשים מהם לשפר את יכולותיהם האסטרטגיות והטקטיות כדי להתקדם ולנצח.
התפתחות הטכנולוגיה והאינטרנט תרמו רבות לפופולריות של משחקי האסטרטגיה, עם יכולת לשחק ברשת נגד יריבים מכל רחבי העולם ולהשתתף בתחרויות ובטורנירים. כמו כן, פלטפורמות הגיימינג המודרניות מאפשרות למפתחים לעדכן ולהרחיב את משחקיהם באופן תדיר, מה שמבטיח שהמשחקים ימשיכו להיות מעניינים ואקטואליים.
ראו גם

רשימת ערכי משחקי אסטרטגיה ממוחשבים
נוזל מגנטי

נוזל מגנטי(ferrofluid בשמו באנגלית) לאחר חשיפה לשדה מגנטי ושינויי צורתו.
נוזל מגנטי הוא נוזל שנהפך מקוטב מאוד בנוכחות שדה מגנטי. 
נוזל מגנטי הוא תרחיף של חלקיקים פרומגנטיים זעירים בגודל ננומטרי של תחמוצות ברזל (ראו: מגנטיט או המטיט) אשר מורחפים במים או בממס אורגני המכיל חומרים פעילי שטח. חומרים אלו אשר מצפים את החלקיקים מונעים מהם להיצמד זה לזה כתוצאה מכוח ואן דר ואלס או בשל משיכה חשמלית. מה שיוצר מעין "קוצים" בנוזל וגורם לו להיראות מיוחד ויוצא דופן.
למרות שמה של התמיסה 'נוזל מגנטי', תרחיף זה איננו מגנט והתמיסה היא בעלת תכונות פרהמגנטיות. דהיינו, החלקיקים אינם נושאי קוטביות קבועה (אינם 'מגנטיים') ובהיעדר שדה מגנטי משמעותי התמיסה תהיה הומוגנית.
נוזלי גז טבעי

נוזלי גז טבעי (באנגלית: Natural Gas Liquids ; בר"ת באנגלית: NGL; בעברית: נג"ט) הם מרכיבי גז טבעי (פחמימנים נלווים) במצב צבירה גזי מתחת לפני הקרקע ונוזלית מעל פני הקרקע שמופקים במתקני הפרדה, מתקני שדות גז או מתקנים לעיבוד גז טבעי. בין נוזלי גז טבעי ניתן למנות, בין השאר, את הבאים: אתאן (C2H6); פרופאן (C3H8); בוטאן (C4H10); איזובוטאן (C4H10); פנטאן (C5H12); הקסאן (C6H14); והפטאן (C7H16). נוזלי גז טבעי משמשים למגוון יישומים, כגון: זירוז הפקה מבארות נפט, אספקת חומרי גלם לבתי זיקוק ומפעלים פטרוכימיים וכמקורות אנרגיה.
נורה נילסון גריי

| --- | --- |

 לידה:  16 ביוני 1882 הלנסבוראו, הממלכה המאוחדת 
 פטירה:  27 במאי 1931 (בגיל 48) גלאזגו, הממלכה המאוחדת 
 מקום לימודים:  בית הספר לאמנות של גלאזגו 
 תקופת הפעילות:  1905–1931 (כ־26 שנים) 
 
נורה נילסון גריי (באנגלית: Norah Neilson Gray;‏ 16 ביוני 1882 – 27 במאי 1931) הייתה אמנית סקוטית מאסכולת גלאזגו. היא הציגה לראשונה באקדמיה המלכותית בעודה סטודנטית ולאחר מכן הציגה עבודות באופן קבוע בסלון פריז ועם האקדמיה המלכותית של סקוטלנד. היא הייתה חברה ב"בנות גלאזגו" וציוריה הוצגו בקירקודברייט ביולי ובאוגוסט 2010.
ביוגרפיה

נורה גריי נולדה בקריסברוק בשנת 1882 לנורה נילסון, שהייתה ממשפחת כרזי מכירות פומביות של פלקירק, וג'ורג' גריי, בעל ספינה בגלאזגו. תחילה לימדו אותה באופן פרטי על ידי שתי מורות מקומיות לאמנות, מיס פארק ורוס, בסטודיו בקריינדורן. גריי ומשפחתה עברו לגלאזגו ב-1901 כדי שתוכל ללמוד בבית הספר לאמנות של גלאזגו עד 1906. היא התאמנה אצל ז'אן דלוויל ופרנסיס הנרי ניוברי. בשנת 1905, בעודה סטודנטית, גריי הציגה את דיוקן אחותה גרטי באקדמיה המלכותית בלונדון. היא לימדה רישום אופנה בבית הספר משנת 1906.
גריי לימדה גם בבית הספר סנט קולומבה, שהיה באותה תקופה בית ספר לבנות. עד 1910 גריי הציגה באופן קבוע דיוקנאות באקדמיה המלכותית, המכון המלכותי לאמנויות גלאזגו ובסלון פריז. היה לה סטודיו משלה ברחוב באת' בגלאזגו והיא ערכה את תערוכת היחיד הראשונה שלה בגלריה בגלאזגו.
ב-1914 נבחרה גריי לחברה באגודה הסקוטית המלכותית של ציירים בצבעי מים ואיירה כרך של יצירות מאת וורדסוורת'. גריי אימצה טכניקה נקודתית לציור שלה משנת 1914.
ביוגרפיה > מלחמת העולם הראשונה

במהלך מלחמת העולם הראשונה גריי הפיקה כמה מיצירותיה הבולטות ביותר. "הנותרים במדינה", משנת 1915, שמתאר אישה וילד עטופים בצעיף. הציור הוצג באקדמיה המלכותית ונמכר לטובת הצלב האדום ולאחר מכן נתרם לבית החולים "רויאל פרי הוספיטל". הציור שלה ה"בלגי בגלות", שהושלם ב-1915, מציג פליט בלגי מלייז' שברח לסקוטלנד לאחר הפלישה לארצו. הציור הוצג בגלאזגו ב-1916, באקדמיה המלכותית ב-1917 ובסלון פריז ב-1921, שם הוענקה לו מדליית הארד.
במהלך המלחמה, גריי התנדבה כאחות בבתי החולים לנשים בסקוטלנד ונשלחה לצרפת, שם גם מצאה זמן לצייר ולשרטט. ציור Hôpital Auxilaire 1918 מאותה תקופה הוצע למוזיאון המלחמה האימפריאלית, אך ועדת המשנה לעבודת נשים של המוזיאון סירבה לקבל אותו וביקשה ציור המציג רופאה במקום זאת. Hôpital Auxilaire 1918 מציג את מנזר רויאומונט מהמאה ה-13, ליד פריז, שבו ארגנו נשים בית חולים לטיפול בנפגעי המלחמה. בית החולים אויש על ידי בתי חולים סקוטיים לנשים, בניהולו של הצלב האדום הצרפתי. הציור השני שלה של מנזר רויאומונט, שכותרתו "בית החולים הסקוטי לנשים בקלויסטר של המנזר ברויאמון". הציור התקבל על ידי מוזיאון המלחמה ב-1920.
ביוגרפיה > לאחר מלחמת העולם הראשונה

לאחר מלחמת העולם הראשונה גריי חזרה לעבודתה כדיוקנאית, לרוב ציירה נשים צעירות וילדים. בשנת 1923 זכתה גריי במדליית הכסף בסלון פריז על ציורה "הנער הצעיר". גריי נבחרה להיות האישה הראשונה שהצטרפה לוועדת התצוגה של המכון המלכותי לאמנויות גלאזגו .
ציוריה של גריי נמצאים במספר אוספים לאומיים. מיוני עד אוגוסט 2010 התקיימה תערוכה של "בנות גלאזגו" שיחד עם "הנערים של גלאזגו" הרכיבו את אסכולת גלאזגו. ציוריה של גריי נכללו בתערוכה בבית העירייה של קירקקודברייט. הציור "האח הקטן" הוצג בגלריה לאמנות קלווינגרוב. ב-27 במאי 1931, גריי מתה מסרטן בגלאזגו, היא הייתה בת 48.
גלריה

נער עם תפוזים
הנותרים במדינה
בית החולים הסקוטי בצרפת
האח הצעיר
הערות שוליים

↑  Benezit Dictionary of Artists Volume 6 Gemignani - Herring. Editions Grund, Paris. 2006.
↑  Glasgow Girls On Display, Mary Selwood, accessed July 2010
1 2 3  Jude Burkhauser, ed. (1990). Glasgow Girls Women in Art and Design 1880-1920. Canongate.
↑  Norah Neilson Gray, Helsburgh Heroes, accessed July 2010
1 2  Gaze, Delia. Dictionary of Women Artists, Volume 1. Fitzroy Dearborn Publishers. p. 608.
↑  The Belgian Refugee, The Glasgow Story, accessed July 2010
↑  Norah Neilson Gray: Glasgow Girl, Mary Jane Selwood, Helensburgh Heritage, accessed July 2010
↑  Kathleen Palmer (2011). Women War Artists. Tate Publishing/Imperial War Museum.
↑  Amanda Mason. "6 Stunning First World War Artworks by Women War Artists". Imperial War Museums. Retrieved 1 April 2017.
↑  Norah Neilson Gray - Little Brother". Retrieved 13 March 2014.
| --- | --- |
בקרת זהויות :  RKD: 33471  ULAN: 500092666  VIAF: 96359241   WorldCat (עם VIAF): 96359241 
נורה גריי, הפליט הבלגי, 1915
משוואת ארניוס

משוואת ארניוס היא נוסחה פשוטה אך מדויקת מאוד המתארת את התלות של קצב התגובה הכימית בטמפרטורה, וליתר דיוק, את מקדם הקצב, כיוון שהמקדם הזה כולל את כל הגדלים שמשפיעים על קצב התגובה מלבד הריכוז. את המשוואה הציע לראשונה הכימאי ההולנדי ג'.ה ואן-הוף ב-1884; חמש שנים לאחר מכן, הכימאי השוודי סוונטה ארניוס סיפק תמיכה פיזיקלית ופירוש מתאים למשוואה. בימינו היא מתוארת בצורה הכי טובה כיחס ניסויי.
הצגה כללית

משוואת ארניוס היא ביטוי המראה את התלות של קבוע הקצב k של תגובות כימיות בטמפרטורה T (בקלווין) ואנרגיית השפעול Ea, כפי שמתואר להלן:
כאשר A הוא הגורם הקדם מעריכי או בצורה פשוטה יותר גורם הקדם ו-R הוא קבוע הגזים. היחידות של הגורם הקדם מעריכי זהות לאלו של קצב התגובה והן משתנות בהתאם לסדר התגובה הכימית. אם התגובה היא מסדר ראשון יש לה את היחידות s-1, ומסיבה זו הוא נקרא גם גורם התדירות של התגובה. על היחידות של אנרגיית השפעול להיות מתאימות ליחידות של R*T (לדוגמה, אם R הוא 8.314 J/(mol*K) אזי על האנרגיה להיות ביחידות של J/mol). ניתן לראות כי באמצעות העלאת הטמפרטורה או הפחתת אנרגיית השפעול (למשל, על ידי שימוש בזרזים) קצב התגובה יגדל.
בהתחשב בטווח הטמפרטורה הקטן שבו מבוצעים מחקרים קינטיים, סביר להניח כי באופן מקורב אנרגיית השפעול לא תלויה בטמפרטורה. באופן דומה, בתנאים של טווח רחב של תנאים מעשיים, התלות החלשה בטמפרטורה של הגורם הקדם-מעריכי ניתנת להזנחה בהשוואה לתלות בטמפרטורה של הגורם  \scriptstyle \exp(-E_{a}/RT); מלבד במקרה של תגובות מוגבלות-פעפוע "חסרות מחסומים", שבהן הגורם הקדם-מעריכי דומיננטי וניתן לצפות בו באופן ישיר.
מספר מחברי ספרים בנושא הגדירו משוואת ארניוס משתנה, שמנסחת במפורש את התלות בטמפרטורה של הגורם הקדם-מעריכי. אם מאפשרים תלות שרירותית בטמפרטורה של הגורם-קדם, תיאור ארניוס הופך לשלם, והבעיה הנגדית (קביעת הגורם-קדם ואנרגיית השפעול לפי מסקנות ממידע ניסויי) הופכת לבעיה היחידה. צוין כי "אין זה אפשרי לקבוע, על בסיס של מחקרי טמפרטורה של קצב התגובה, האם התלות המנובאת T½ של הגורם הקדם-מעריכי נצפית בניסוי". אולם, אם יש עדויות נוספות, מתאוריה ו/או מניסויים (כגון תלות בצפיפות), אין שום מכשול לבדיקות שיתנו תוצאות חותכות לגבי חוק ארניוס.
הוצאה של לוגריתם טבעי ממשוואת ארניוס נותנת:
אם כך, כאשר לתגובה יש קבוע קצב המציית למשוואת ארניוס, עקומה של (ln(k כנגד T-1 נותנת ישר, שהשיפוע ונקודת החיתוך שלו יכולים לסייע בקביעת Ea ו-A. תהליך זה הפך לכל כך נפוץ בקינטיקה כימית ניסויית עד כדי כך שכימאים החלו להשתמש בו על מנת להגדיר את אנרגיית השפעול של התגובה. אנרגיית השפעול מוגדרת כ-(R-) פעמים שיפוע העקומה של (ln(k כנגד T-1:
פירושים קינטיים תאורטיים של משוואת ארניוס

ארניוס טען שכדי שמגיבים יהפכו לתוצרים, ראשית עליהם לרכוש כמות מסוימת של אנרגיה, הנקראת אנרגיית השפעול Ea. בטמפרטורה מוחלטת T, ניתן לחשב את החלק היחסי של מולקולות שיש לו אנרגיה קינטית הגדולה מ-Ea מהתפלגות מקסוול-בולצמן הלקוחה מהתחום מכניקה סטטיסטית, ומתברר כי היא יחסית ל- \ e^{\frac {-E_{a}}{RT}}. הרעיון של אנרגיית השפעול מסביר את האופי המעריכי של מערכת היחסים הזו, ובדרך כזו או אחרת, הוא נוכח בכל התאוריות הקינטיות:
פירושים קינטיים תאורטיים של משוואת ארניוס > תאוריית ההתנגשות

דוגמה אחת היא מתאוריית ההתנגשות של תגובות כימיות, שפותחה על ידי מקס טראוץ וויליאם לואיס בשנים 1916–1918. בתאוריה הזאת, מולקולות אמורות להגיב זו עם זו אם הן מתנגשות עם אנרגיה קינטית יחסית הגדולה מהערך Ea. זה מוביל לביטוי דומה מאוד למשוואת ארניוס, עם ההבדל שהגורם הקדם מעריכי A לא קבוע ובמקום זאת הוא יחסי לשורש הריבועי של הטמפרטורה. דבר זה משקף את העובדה שהקצב הכללי של כל ההתנגשויות, שמניבות תגובה או לא מניבות תגובה, הוא יחסי למהירות המולקולרית היחסית שבתורה יחסית ל- T1/2.
באופן מעשי, התלות של הגורם הקדם מעריכי בשורש הריבועי של הטמפרטורה היא בדרך כלל איטית מאוד בהשוואה לתלות המעריכית המקושרת עם Ea, עד לנקודה שבה יש כאלה הטוענים כי לא ניתן להוכיח אותה באופן ניסויי.